MI6

MI6 se hoofkwartier aan die Teems in Londen.

Die Secret Intelligence Service (SIS), algemeen bekend as MI6, is die buitelandse inligtingsdiens van die Verenigde Koninkryk. Dit is hoofsaaklik belas met die geheime invordering en ontleding van inligting oorsee ter ondersteuning van die VK se nasionale sekuriteit. SIS is een van die Britse inligtingsdienste. Die hoof daarvan ("C") is regstreeks verantwoordbaar aan die minister van buitelandse sake.[1]

Die afdeling, wat in 1909 gestig is as die buitelandse seksie van die Secret Service Bureau, het baie gegroei tydens die Eerste Wêreldoorlog en het omstreeks 1920 sy huidige naam aangeneem.[2] Die naam "MI6" (vir Militêre Intelligensie, afdeling 6) het as 'n gerieflike etiket ontstaan tydens die Tweede Wêreldoorlog, toe die SIS onder baie name bekend was. Dit word vandag nog algemeen gebruik.[2]

Die bestaan van die SIS is eers in 1994 amptelik erken.[3] In dié jaar is die wet op intelligensiedienste in die parlement ingedien om die organisasie vir die eerste keer op 'n statutêre grondslag te plaas.

Die belangrikste rolle van die SIS is volgens berig word teenterrorisme, teenproliferasie, die verskaffing van intelligensie ter ondersteuning van kubersekuriteit en die ondersteuning van stabiliteit oorsee teen terrrorisme en ander misdadige aktiwiteite.[4] Anders as sy belangrikste susteragentskappe, MI5 en die Government Communications Headquarters (GCHQ), werk die SIS uitsluitlik met die invordering van buitelandse inligting.[5]

Die SIS se hoofkwartier is sedert 1994 in die SIS-gebou aan die suideroewer van die Teems in Londen.[6]

## Verwysings

[wysig | wysig bron]

1. ↑ Whitehead, Jennifer (15 Julie 2016). "Our Chief". SIS. Geargiveer vanaf die oorspronklike op 22 Desember 2015. Besoek op 10 Julie 2010.
2. ↑ 2,0 2,1 "1920: What's in a Name". SIS website. Besoek op 12 April 2017.
3. ↑ Whitehead, Jennifer (13 Oktober 2005). "MI6 to boost recruitment prospects with launch of first website". Brand Republic. Besoek op 10 Julie 2010.
4. ↑ "Our Mission". SIS website. Geargiveer vanaf die oorspronklike op 22 Desember 2015. Besoek op 25 Augustus 2017.
5. ↑ "Intelligence Services Act 1994: Section 1", legislation.gov.uk, The National Archives, 1994 c. 13 (s. 1)
6. ↑ "Queen visits Mi6.", The Times, London, 15 July 1994, pg 2

## Skakels

[wysig | wysig bron]

* Wikimedia Commons het meer media in die kategorie MI6.

* Hierdie artikel is in sy geheel of gedeeltelik uit die Engelse Wikipedia vertaal.

Normdata |

* BIBSYS: 1512647516094
* BNE: XX4419569
* BNF: cb12050034s (data)
* CANTIC: a1219931x
* GND: 4218045-4
* ISNI: 0000 0001 2177 6244
* LCCN: n81138322
* LNB: 000231143
* NDL: 001134766
* NSK: 000739451
* SUDOC: 028723023
* VIAF: 263192067
* WorldCat Identities (via VIAF): 263192067

|